Ved domsafsigelsen i landsretten var der uenighed blandt dommerne. To ud af seks dommere mente ikke, at Jønne Volejnik kunne dømmes for at have skudt den ene af de tre svenskere. Men det mente de fire øvrige dommere og derfor blev dommen to års fængsel. Kort efter dommen sagde forsvarer Hanne Güllitz til TV2/Nord: - Jeg synes det er for løst et grundlag, man dømmer på, og det har jeg nævnt under sagen. Det er noget man antager, der er ikke nogen sikre beviser. Hun vil nu søge procesbevillingsnævnet om lov til, at gå til Højesteret, og forsøge at få dagens dom ændret. De fire øvrige tiltalte fik alle deres domme fra byretten stadfæstet og blev dermed frikendt.

Opsummering:
Vestre Landsret satte i dag et foreløbigt punktum i skudsagen fra Frederikshavn, da retten skærpede Jønne Volejniks dom fra et halvt års fængsel til to år.